शिक्षक-कर्मचारी कर सकेंगे सर्विस बुक अपडेट
उज्जैन | सेवा पुस्तिका अपडेशन का काम शिक्षक स्वयं के यूनिक आईडी से लॉगिन कर 6 से 10 मार्च के बीच दर्ज कर सकते हैं। संबंधित शिक्षक या कर्मचारी दर्ज जानकारी में उपनाम, वैवाहिक स्थिति, त्रुटिपूर्ण जानकारी में संशोधन, शैक्षणिक योग्यता में वृद्धि, प्राप्त प्रशिक्षण आदि संबंधित विकल्प चुनकर जानकारियों की इंट्री कर सकते हैं। डीईओ संजय गोयल ने बताया प्रक्रिया पूरी कर पोर्टल जनरेट प्रिंट प्राप्त करके आवश्यक दस्तावेज लगाते हुए जानकारी संकुल प्राचार्य को उपलब्ध कराना होगी। शिक्षक व कर्मचारी को प्रमाणीकरण भी देना होगा कि उनके द्वारा कोई गलत जानकारी नहीं दी है। संकुल प्राचार्य इस जानकारी का सत्यापन कर लॉक करके ई-सर्विस बुक को अपडेट करेंगे। संकुल प्राचार्यों को 12 मार्च से पहले यह काम पूरा करना होगा।
जिंदल से मुक्त कराए राजू कंस्ट्रक्शन के वाहन
उज्जैन | ठेकेदार अमित जिंदल के कब्जे से राजू कंस्ट्रक्शन के आधा दर्जन वाहनों को पुलिस ने मुक्त करा लिया है। रुपए के लेनदेन को लेकर तीन वर्षों से इन वाहनों जिंदल ने अपने कब्जे में किया हुआ था। चिमनगंज टीआई अरविंद सिंह तोमर ने बताया दोनों फर्मों के बीच लेनदेन का विवाद था। जिसके चलते जिंदल ने 2 डम्पर,1 ग्रेडर, 1 पेवर, 1 ट्रक, टैंकर सहित 6 वाहन अपने कब्जे में कर लिए थे। एडीजी वी मधुकुमार के निर्देश के बाद पुलिस के हस्तक्षेप से दोनों में समझौता हो गया है और राजू कंस्ट्रक्शन के वाहन छोड़ दिए गए हैं।
hin_Deva hin_Deva hin_Deva hin_Deva